CELEX: C2006/294/43
Language: da
Date: 2006-12-02 00:00:00
Title: Sag C-380/06: Sag anlagt den 15. september 2006 — Kommissionen for De Europæiske Fællesskaber mod Kongeriget Spanien

2.12.2006   
            
            
               DA
            
            
               Den Europæiske Unions Tidende
            
            
               C 294/25
            
         Sag anlagt den 15. september 2006 — Kommissionen for De Europæiske Fællesskaber mod Kongeriget Spanien
   (Sag C-380/06)
   (2006/C 294/43)
   Processprog: spansk
   Parter
   
      Sagsøger: Kommissionen for De Europæiske Fællesskaber (ved B. Schima og S. Pardo Quintillán, som befuldmægtigede)
   
      Sagsøgt: Kongeriget Spanien
   Sagsøgerens påstande
   
               —
            
            
               Det fastslås, at Kongeriget Spanien har tilsidesat sine forpligtelser i henhold til artikel 3, stk. 1, 2 og 4, i Europa-Parlamentets og Rådets direktiv 2000/35/EF (1) af 29. juni 2000 om bekæmpelse af forsinket betaling i handelstransaktioner, idet det ved vedtagelsen af lov 3/2004 af 29. december 2004 om bekæmpelse af forsinket betaling i handelstransaktioner har fastsat en frist på 90 dage for betaling for visse føde- og dagligvarer samt idet visse bestemmelser først træder i kraft den 1. juli 2006.
            
         
               —
            
            
               Kongeriget Spanien tilpligtes at betale sagens omkostninger.
            
         Søgsmålsgrunde og væsentligste argumenter
   Direktiv 2000/35/EF indeholder ikke under nogen omstændigheder hjemmel til delvis eller progressiv anvendelse af retsaktens bestemmelser. Udskydelsen til den 1. juli 2006 er således i strid med direktivets artikel 3, stk. 1 og 2. Udskydelsen er ligeledes i strid med denne artikels stk. 4, der bestemmer, at medlemsstaterne sikrer, at der i kreditorernes og konkurrenternes interesse findes egnede og effektive midler til at bringe anvendelsen af klart urimelige kontraktvilkår til ophør.
   Således kan udsættelsen af anvendelsen af fristen på højst tres dage ikke betragtes som en yderligere betingelse til gunst for kreditor og er under ingen omstændigheder antagelig, navnlig når henses til den omstændighed, at de nationale bestemmelser til gennemførelse af direktiv 2000/35/EF skulle have været vedtaget senest i august 2002.
   
      (1)  EFT L 200, s. 35.